Lobatus gallus

Lobatus gallus ta un especie di soldachi marino di e famia Strombidae.Dance P. S. (1977). The Encyclopedia of Shells. Blandford Press, Dorset. 82-83. . E especie a wordo describi na 1758 pa Carl Linnaeus, den e di dies edicion di Systema naturae.

 Descripcion 
E cocolishi tin un largura promedio di aproximadamente 12.5 cmAbbott, R. T.; Dance, S. P. (2000). Compendium of Seashells. Odyssey Publishing, California. p. 76. , mientras cu e largura maximo registra ta 19.7 cmWelch J. J. (2010). "The "Island Rule" and Deep-Sea Gastropods: Re-Examining the Evidence". PLOS One 5(1): e8776.. Ora e especie ta mas adulto e cocolishi ta bira color geel, oraño, salmou, ros of lila y ta conta hopi biaha cu manchanan mas scur. E curpa manera spiral tin 9 pa 10 birada, y e ultimo birada ta forma un lip externo diki.

 Distribucion y habitat 
E especie ta wordo haya for di zuidoost di Florida y Bermuda a traves di e islanan di Caribe bay zuid te na Brasil. E ta biba den awanan di poco profundidad, entre 0.3 m y 82 m, riba un substrato di santo. 

Den Caribe Hulandes e ta nativo na e islanan Aruba, Corsou, Sint Maarten y Sint Eustatius.Roostertail Conch Aliger gallus, Dutch Caribbean Species Register

 Conservacion 
E especie no ta riba e Lista Cora di IUCN (Union Internacional pa Conservacion di Naturalesa) ni riba CITES (Convencion pa Comercio Internacional di Especie den Peliger di Extincion di Fauna y Flora Salvahe). Na Aruba e especie ta wordo protegi pa ley.

 Mira tambe 
 Animalnan protehi na Aruba

Kategoria:Sòldachi